ET

KOMISJONI MÄÄRUS (EÜ) nr 263/2006,

15. veebruar 2006,

millega muudetakse määruseid (EÜ) nr 796/2004 ja (EÜ) nr 1973/2004 seoses pähklitega

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 145 punkte c, l ja m,

ning arvestades järgmist:

Määrusega (EÜ) nr 1782/2003 kehtestati pähklipuude sektoris toetuskava, et vältida pähklitootmise võimalikku lõpetamist traditsioonilistes tootmispiirkondades ning sellest tulenevat negatiivset keskkondlikku, piirkondlikku, sotsiaalset ja majanduslikku mõju.

Selleks et lihtsustada pindalatoetuste maksekorra haldamist pähklite puhul, pidades kinni määrusega (EÜ) nr 1782/2003 kehtestatud abikõlblikkuse tingimusi ning täites kõnealuse määrusega ettenähtud eesmärke, tuleks muuta põllumajanduslike maatükkide kindlaksmääramisega ja toetusetaotluste sisuga seotud tingimusi, mis on ette nähtud komisjoni 21. aprilli 2004. aasta määrusega (EÜ) nr 796/2004, millega kehtestatakse nõukogu määruses (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks, ette nähtud täidetavate tingimuste, toetuse muutmise ning ühtse haldus- ja kontrollisüsteemi rakendamise üksikasjalikud eeskirjad. (2) Samuti tuleks kohandada komisjoni 29. oktoobri 2004. aasta määrust (EÜ) nr 1973/2004, millega sätestatakse üksikasjalikud eeskirjad nõukogu määruse (EÜ) nr 1782/2003 IV ja IVa jaotises sätestatud toetuskavade rakendamiseks ja tootmisest kõrvaldatud maa kasutamine tooraine tootmiseks, (3) seoses pindalatoetuse maksetingimustega pähklite puhul.

Selleks et kohandada kontrollikorda pindalatoetuse abikava puhul kohaldatavate standarditud kontrollimääradega, tuleb muuta määrusega (EÜ) nr 796/2004 ette nähtud tingimusi.

Käesolevas määruses sätestatud meetmed on kooskõlas otsetoetuste korralduskomitee arvamusega,

ON VASTU VÕTNUD KÄESOLEVA MÄÄRUSE:

Artikkel 1

Määrust (EÜ) nr 796/2004 muudetakse järgmiselt:

“5. Pähklite pindalatoetuse taotluse puhul, nagu on sätestatud määruse (EÜ) nr 1782/2003 IV jaotise 4. peatükis, peab ühtne taotlus sisaldama pähklipuude arvu sortide kaupa.”;

Artikkel 2

Määruse (EÜ) nr 1973/2004 artikkel 15 asendatakse järgmise tekstiga.

“Artikkel 15

Ühenduse toetuse maksmise tingimused

1. Määruse (EÜ) nr 1782/2003 artikliga 83 ette nähtud pindalatoetuse saamise tingimustele vastavad ainult need põllumajanduslikud maatükid, kuhu on istutatud pähklipuud, mis vastavad käesoleva artikli lõigetes 2 ja 3 osutatud tingimustele määruse (EÜ) nr 796/2004 artikli 11 lõikega 2 sätestatud kuupäeval.

Kui on tegemist maatükiga, kus kasvatatakse eri sorti pähklipuid ning toetus on diferentseeritud sõltuvalt sortidest, on abi saamise tingimuseks käesoleva artikli lõikega 3 kehtestatud puude väikseim arv hektari kohta vähemalt ühe pähklisordi puhul.

2. Määruse (EÜ) nr 1782/2003 artikliga 83 ettenähtud pindalatoetuse saamise tingimuseks peab maatüki suurus olema vähemalt 0,10 hektarit. Liikmesriigid võivad siiski objektiivsete kriteeriumide alusel kehtestada suurema minimaalse maatüki suuruse, arvestades asjaomaste maatükkide iseärasusi.

3. Pähklipuude arv hektari kohta ei tohi olla väiksem kui:

i) 125 sarapuud;

ii) 50 mandlipuud;

iii) 50 kreeka pähklipuud;

iv) 50 pistaatsia pähkli puud;

v) 30 jaanikauna puud.

Liikmesriigid võivad siiski objektiivsete kriteeriumide alusel kehtestada suurema minimaalse puude tiheduse, arvestades asjaomaste toodete iseärasusi.

4. Lõike 1 teises lõigus osutatud juhtudel vastab antava abi määr abi selle sordi määrale, mis vastab abikõlblikkuse tingimustele ning mille puhul on abi kõige suurem.”